**ГОДИШЕН ОТЧЕТ ЗА 2023 г.**

***Национална програма за превенция на хроничните незаразни болести 2021- 2025 г.***

**Употреба на тютюневи и свързани с тях изделия**.

С цел получаване на знания за влиянието и последствията от тютюнопушенето, получаване на знания за видовете зависимости и разкриване на връзката между зависимостта и тютюнопушенето, през отчетния период са проведени следните мероприятия: 36 обучения и 34 лекции с обхванати общо 1625 участника (1435 деца и ученици, 43 медицински специалисти, 79 педагози и 68 граждани) от детски, учебни заведения и пенсионерски клубове в област Добрич.

Теми на обучителните модули:

* + „Мотивиране за отказ от тютюнопушене“;
  + „Вредата от употребата на наргиле, цигари и електронни нагреваеми устройства за пушене“;
  + „Митове и факти за тютюнопушенето“;
  + „Тютюнопушенето като поведенчески и рисков фактор по отношение на сърдечно съдови и белодробни заболявания“.

По време на образователните дейности са раздадени 1435 бр. здравно-образователни материали. Оказана е 42 бр. методична дейност при организиране и провеждане на дейности на 66 лица (27 медицински специалисти и 39 немедицински специалисти - педагози, педагогически съветници, здравни медиатори, представител на община).

По повод 31.05.2023 г. – Световен ден без тютюн и 16.11.2023 г. – Международен ден без тютюнопушене, в учебните заведения на територията на област Добрич са проведени 8 масови прояви с 900 участника, включващи:

* Скринингова кампания за измерване на въглеродния монооксид в издишания въздух и количеството на карбоксихемоглобин в кръвта на пасивни и активни пушачи с апарат (Smoker lyzer) с изнесен консултативен кабинет в средните училища и професионални гимназии на областта;
* Интерактивни обучения с демонстрация на „Пушещ макет“ и „Пушеща кукла с модел на 7-месечен плод“, за графична илюстрация на замърсяването на развиващото се бебе;
* Презентации на тема „Войната на заместителите - нагреваеми електронни устройства за пушене“ и „Пушенето – мит и реалност“;
* С цел формиране на отрицателно поведение към тютюнопушенето за най-малките са осигурени образователни книжки *„Оцвети и помисли“* и проведени беседи на тема *„Защо животните не пушат“*;
* Учениците от четвърти клас на СУ „Климент Охридски“ взеха участие в конкурс за рисунка на тема „Пушенето - забранено“. Целта на конкурса е да насърчи здравословния начин на живот сред учениците, без цигарен дим около тях. Награден фонд бе осигурен от РЗИ-Добрич.

През 2023 г. в Консултативния кабинет за отказване от тютюнопушене (ККОТ) към РЗИ-Добрич, вкл. при изнесена форма на ККОТ е оказана индивидуална и групова консултативна помощ на общо 286 лица (189-жени и 97-мъже) на възраст от 15 до 76 години. За поредна година сред пушачите с най-висок относителен дял са редовните пушачи – 67 лица или 23.4% (пушещи от 11 до 20 цигари дневно), следвани от лицата с профил „пушач“ – 34 лица или 11.9%, на трета позиция са епизодичните пушачи или т. нар. „опасна зона“ – 28 лица или 9.8% (до 5 цигари дневно). За популяризиране дейността на кабинета е осъществена изнесена форма на ККОТ в гр. Добрич и областта. На всички преминали през кабинета лица са раздадени здравно-образователни материали за ползата от спиране на цигарите и вредата от тютюнопушенето, справяне с абстинентните симптоми и стреса, здравословно хранене, полза от движението и други.

През отчетния период са издадени 2 бр. информационни бюлетини, които са публикувани на интернет страницата на инспекцията и са разпространени до всички местни медийни и електронни издания за отбелязване на:

* 31.05.2023 г. - Световен ден без тютюн;
* 16.11.2023 г. - Международeн ден без тютюнопушене.

**Злоупотреба с алкохол.**

Във връзка с повишаване нивото на информираност на обществото по отношение както рисковете за здравето, така и за психологичните и социалните вреди, свързани с алкохолната консумация през отчетния период са проведени следните мероприятия на територията на област Добрич: 24 обучения и 32 беседи с обхванати общо 1184 участника (972 деца, ученици, 33 медицински специалисти, 38 педагози и 141 граждани) от детски, учебни заведения и пенсионерски клубове в област Добрична теми:

* + Вредата от злоупотребата на алкохол;
  + Рисково поведение, свързано с употребата на алкохол.

Във връзка с 14.02.2023 г. са проведени две масови прояви „Превенция употребата на алкохол“ с 260 участника.

През отчетния период са раздадени 580 бр. информационни материали. Оказана е 31 бр. методична дейност на 52 лица (18 медицински специалисти и 34 немедицински специалисти).

**Нездравословен модел на хранене.**

Във връзка с популяризиране на препоръките за здравословно хранене, през изминалата 2023 г. са осъществени следните дейности: 25 обучения и 4 лекции/беседи за здравословно хранене, с обхванати общо 529 лица (440 деца, ученици, 7 медицински специалисти, 42 педагози и 40 граждани) от детски заведения и училища на територията на област Добрич, като са предоставени 330 бр. здравно-образователни материали.

С оглед изграждане на необходимите хранителни навици, включително и по отношение на правилния и здравословен избор на храни, проведените обучения сред подрастващи са интерактивни с дегустация на храни, като с част от отпуснатите средства по програмата са закупени хранителни продукти за целите на обученията.

През отчетния период е оказана 29 бр. методична помощ на 59 лица (17 медицински специалисти и 42 немедицински специалисти – педагогически и друг персонал).

Издадени са 4 бр. информационни бюлетини за отбелязване на:

* 7 април - Световен ден на здравето;
* 19 май - Европейския ден за борба със затлъстяването;
* 1-7.VIII - Световната седмица на кърменето;
* 16 октомври - Световен ден на прехраната,

които са публикувани на интернет страницата на инспекцията и са изпратени до всички местни медийни и електронни издания

**Ниска физическа активност.**

Начинът на живот, свързан с ниска физическа активност, се асоциира с редица болестни състояния: сърдечно-съдови заболявания, хипертония, затлъстяване, захарен диабет тип 2, остеопороза и др.

През отчетния период на тема „Двигателна активност” са проведeни 32 лекции/беседи със 612 участника (493 деца и ученици, 8 медицински специалисти, 49 педагози и 62 граждани) от учебни и детски заведения на област Добрич. Оказана е 5 бр. методична дейност на 8 лица (3 медицински специалисти и 5 педагогически и друг персонал).

Във връзка с 01.06.2023 г. „Ден на детето“ е проведена масова проява със 105 участника, съвместно с ДГ „Слънчице“, гр. Добрич. Осигурен е награден фонд от РЗИ-Добрич - спортни уреди.

По повод на 10.05.2023 г. – Световен ден на двигателната активност и 20.10.2023 г. - Световен ден за борба с остеопорозата и профилактика на йоддефицитните заболявания са изготвени информационни бюлетини, които са публикувани на интернет страницата на инспекцията и са изпратени до всички местни медийни и електронни издания.

При реализиране на дейностите по отделните компоненти (тютюнопушене, злоупотреба с алкохол, нездравословно хранене, ниска физическа активност) на Националната програма за превенция на хроничните незаразни болести 2021 – 2025 г., през 2023 г. в област Добрич са включени следните структури от здравната система, обществени структури и общности:

* Всички общини на територията на област Добрич;
* Детски, учебни заведения и летни училища;
* Медицински специалисти от детско и училищно здравеопазване;
* Местни комисии за борба с противообществени прояви на малолетни и непълнолитни лица;
* Общински младежки център „Захари Стоянов“ гр. Добрич;
* БМЧК-доброволци;
* Център за настаняване от семеен тип 1,2,3 в гр. Добрич;
* Местни медии и електронни издания.

На основание Заповеди на МЗ, предоставените финансови средства са оползотворени при реализацията на отчетените по-горе дейности по НППХНБ: **закупени са необходимите хранителни продукти** за обученията по здравословно хранене при подрастващи, както и пособия за организиране и провеждане на здравно-образователни мероприятия и информационни кампании на регионално ниво.

*Участие в работни срещи на национално ниво и обучения по програмата:*

През месец юни 2023 г. регионалният координатор на програмата е взел участие в Национална среща по Националната програма за превенция на хроничните незаразни болести, проведена в НЦОЗА гр. София, където е представена оценка за изпълнението на НППХНБ през 2022 г., реализираните успешни и добри практики, както и задачите на НППХНБ за периода 2023 – 2025 г.

В работната среща по Национална програма за превенция на хроничните незаразни болести, за повишаване капацитета на специалистите от РЗИ в областта на храненето и физическата активност, проведена през октомври 2023 г. в гр. Велико Търново, участие е взел представител на отдел ДЗК при РЗИ-Добрич.